दीपक चापागाई हामी नेपाली सयौँ वर्षदेखि अन्तत समस्यामा जकडिरहेका छौँ । हाम्रा अनेकौँ समस्या दुबो झाँगिए झैं झाँगिरहेका छन् । समाधानका बाटाहरु भन्दा पनि समस्यामा...
धर्म गौतम नेपालीहरुले दशैं कहिलेदेखि मनाउन थालेका हुन् भन्ने कुराको अनुमान समाज शास्त्रीहरुले लगाउलान् । भनिन्छ पहिले दशैं चैतमा मनाइन्थ्यो, त्यो मौसम उपयुक्त...
डा. लेखनाथ न्यौपाने मानव शरीरको महत्वपूर्ण अंग कलेजो (लिभर)मा हुने विभिन्न खाले विषाणु (भाइरस) को संक्रमण र त्यसले उत्पन्न गर्ने रोगजस्तै शरीर पहेँलो हँुदै...
विभा झा आज तीजको अवसरमा केही लेख्न पाउँदा मन प्रफुल्लित छ । सर्वप्रथम तीजको सबैलाई शुभकामना– महिला र पुरुष दुवैलाई । महिलाले तीज आफ्नो श्रीमान्को दीर्घायू र...
विभा झा ‘बालिकामाथि अप्राकृतिक मैथुन गर्ने प्रधानाध्यापक थुनामा,’ ‘गौरिगंज बाट फर्कदै गरेकी ६ वर्षिया बालिका माथि यस्तो हर्कत,’ ‘बाबुले नाबालक छोरीलाई...
धर्म गौतम दिनदिनै बढ्दै गएका बलात्कारका घटनाबाट जो कोही पनि चिन्तित हुनु, क्षुब्ध बन्नु स्वाभाविक हो । यस्ता जघन्य अपराधका घटना किन भइरहेका छन् भनेर जो कोहीका...
गाउँपालिकाले पाँच वटा वडामा गठन गरेको २७ वटा टोल विकास संस्थाको अध्यक्षमा महिलाले नेतृत्व पाएका हुन् । गाउँपालिकाको दोस्रो गाउँसभामा पारित ‘हल्दिबारीका महिला, विकासमा पहिला’ भन्ने नीति तथा कार्यक्रम अन्तरगत सबै टोल संस्थाको नेतृत्व महिलालाई प्रदान गरिएको गाउँपालिका अध्यक्ष रविन्द्र लिङ्देनले जानकारी दिनुभयो ।
गाउँपालिकाले आज कार्यालय परिसरमा आयोजना गरेको ‘टोल विकास संस्था दर्ता हस्तान्तरण’ कार्यक्रममा टोल विकास समितिका अध्यक्षहरुलाई प्रमाणपत्र र संस्था सञ्चालन कार्यविधि प्रदान गरेको छ ।
कार्यक्रममा गाउँपालिकाका उपाध्यक्ष डम्बर गिरीले गाउँपालिकाको विकास र समृद्धिमा महिलाको भूमिका महत्वपूर्ण हुने बताउनुभयो । ‘सबै विकास निर्माणको काममा महिला सहभागिता न्यून छ’, उहाँले भन्नुभयो, ‘गाउँपालिकाको विकास र समृद्धिमा महिलाको भूमिका समान बनाउन गाउँपालिकाले यस्तो नीति लिएको हो ।’ टोल विकास समिति अध्यक्षहरुले यसलाई अवसर र चुनौती दुवै रुपमा लिनुपर्ने उहाँले उल्लेख गर्नुभयो ।
कार्यक्रमका प्रमुख अतिथि प्रदेशसभा सांसद पूर्णसिंह राजवंशीले महिला सहभागिता बढाउन गाउँपालिकाले गरेको काम महत्वपूर्ण भएको बताउनुभयो । ‘महिलालाई नेतृत्व गर्ने अवसर दिनुपर्छ’, उहाँले भन्नुभयो, ‘रथका दुई पाङ्ग्रालाई समान महत्व दिएकोमा मलाई खुसी लागेको छ ।’ उहाँले गाउँपालिकाको विकासमा सबै मिलेर अघि बढ्नुपर्नेमा जोड दिनुभयो ।
गाउँपालिका अध्यक्ष रविन्द्र लिङ्देनले मुलुकमै पहिलो पटक नमूना कार्यको थालनी गरेको बताउनुभयो । ‘अन्य क्षेत्रमा महिलालाई अवसर नदिएको गुनासो छ’, उहाँले भन्नुभयो, ‘तर, हल्दिबारीमा त्यस्तो छैन, महिला पुरुष समान छन् ।’ विकास निर्माणका कार्यमा महिला सहभागिता पुरुष समान बनाउन गाउँपालिकाले कुनै कसर बाँकी नराख्ने उहाँको उल्लेख गर्नुभयो । ‘महिला सहभागिता बिना सभ्य र सुन्दर हल्दिबारी बन्न सक्दैन’, अध्यक्ष लिङ्देनले भन्नुभयो ।
हल्दिबारी गाउँपालिकाको टोल विकास संस्था गठन तथा परिचालन निर्देशिकाको दफा ६ र १० अन्तरगत प्रत्येक टोल विकास समितिमा पाँच जना पदाधिकारी र १० जना सदस्य गरी १५ जनाको संस्था गठन गरिएको हो ।
कार्यविधि बमोजिम संस्थाले रू १० लाखभन्दा बढीका कार्यक्रम आयोजना तथा कार्यक्रम सञ्चालन गाउँपालिकासँग जन÷लागत साझेदारीमा काम गर्नुपर्ने छ । पाँच वटा वडा रहेको हल्दिबारीमा ६ हजार ४१० घरधुरी रहेका छन् भने ३१ हजार जनसंख्या रहेको छ ।